2012ko irailaren 3an egindako bilkuran, Nafarroako Parlamentuko Eledunen Batzarrak ondoko adierazpena onetsi zuen:

“Nafarroako Parlamentuak:

1.- Arbuiatu egiten du Altsasuko Udalak iragan uztailaren 27an onetsitako mozioa, terrorismoaren biktimen memoria gutxiesten duelako eta Guardia Zibilak eta Foruzaingoak herritik alde egin dezaten babesten duelako.

2.- Deitoratu egiten ditu terrorismoaren biktimen eta Estatuko segurtasun indar eta kidegoen aurka testuan jasotako hitzak eta adierazpenak.

2.- Guardia Zibila eta Foruzaingoa Altsasun egotea babesten du, eta haien jarduna ere bai, herriko bizilagunen segurtasuna hobetzen laguntzen baitute.

4.- Atsekabez hartzen du onetsitako mozioan biktimak eta terroristak parekatu izana.

5.- Uste du onetsitako mozioan jasotako hitzek eta adierazpenek ez dutela ezertan ere laguntzen Altsasuko bizikidetasun-giroa hobetzeko, zeina eskubide demokratikoekiko errespetu erabatekoan oinarritu behar baita”.

